Entrada principal da universidade.
 escaleira principal
 Gran Salón
A **Universidade de Múnic** (*Ludwig-Maximilians-Universität - LMU*) é a universidade da cidade de Múnic, a capital de Baviera. É de orixe medieval, coñecida nun principio co nome de Universidade de Ingolstadt. O seu nome débese ao seu fundador, o duque Luís IX e o rei Maximiliano I Xosé.

A Universidade de Múnic foi especialmente considerada desde o século XIX como unha das universidades máis prestixiosas de Alemaña e de Europa; con 34 premios Nobel, ocupa o posto número 5 en todo o mundo en canto a laureados, incluíndo Wilhelm Röntgen, Max Planck, Werner Heisenberg, Otto Hahn, Thomas Mann e moitos outros (consulta a lista extensa a continuación). O Papa emérito Bieito XVI foi estudante e profesor da universidade.

No semestre académico de inverno 2010-2011 o número total de alumnos matriculados alcanzou os 46 000, unha cifra coa que esta universidade (en canto ao número de estudantes) se situou como a segunda máis grande de Alemaña. Arredor de 700 profesores imparten clases nas 18 facultades do Ludwig-Maximilian.   Cos seus 150 cursos, a Universidade de Múnic ofrece un espectro particularmente amplo en termos de áreas de coñecemento, incluíndo algúns cursos que non se ofrecen en ningún outro lugar da zona xeográfica de fala alemá. En ciencias naturais, a LMU está en competencia directa coa Universidade Técnica de Múnic. A Ludwig-Maximilian é unha das tres primeiras universidades que foron seleccionadas no marco da liña "concepción do futuro", unha iniciativa dirixida a promover a excelencia académica definindo universidades de elite. A universidade participa na "rede de elite bávara".

Estudantes universitarios destacados
------------------------------------

### Premios Nobel

* Adolf von Baeyer, (1909)
* Hans Bethe, (1967)
* Gerd Binning, (1986)
* Gunter Blobel, (1999)
* Konrad Emil Bloch, (1964)
* Edward Buchner, (1907)
* Peter Debye, (1936)
* Ernst Otto Fischer, (1973)
* Hans Fischer, (1930)
* Karl von Frisch, (1973)
* Theodor W. Hansch, (2005)
* Werner Heisenberg, (1932)
* Gustav Hertz, (1926)
* Wolfgang Ketterle, (2001)
* Hans Adolf Krebs, (1953)
* Richard Kuhn, (1938)
* Max von Laue, (1914)
* Otto Loewi, (1936)
* Feodor Lynen, (1964)
* Wolfgang Pauli, (1945)
* Max Planck, (1918)
* Wilhelm Conrad Rontgen, (1901)
* Bert Sakmann, (1991)
* Johannes Stark, (1919)
* Heinrich Wieland, (1927)
* Wilhelm Wien, (1911)
* Richard Willstatter, (1915)

### Personaxes Distinguidos

* Humberto Fernández-Morán
* Valdas Adamkus
* Konrad Adenauer
* Faris Al-Sultan
* Dora Bakoyanis
* Papa Bieito XVI
* Leonardo Boff
* Karl Carsten
* Gustav Heinmann
* Roman Herzog
* Theodor Heuss
* Hubert Jedin
* Allama Muhammad Iqbal
* Luís III de Baviera
* Joseph Mengele
* John Piper
* Antonio María Rouco Varela
* Sophie Scholl
* Hans scholl
* Manfred Worner
* William Lane Craig
* Wolfhart Pannenberg

Notas
-----

1. ↑  "Landshut (1800-1826)". Ludwig-Maximilians-Universität München. Arquivado dende o orixinal o 30 de setembro de 2011.
2. 1 2  "Herzlich willkommen". Ludwig-Maximilians-Universität München.
3. ↑  "Zahlen und Fakten". Ludwig-Maximilians-Universität München.
4. ↑  Üing, Svenja y Macías, Rosa. "Universidades de Élite: Ludwig Maximilian de Múnich- Documentación: Universidades de élite alemanas". *Deutsche Welle*. Consultado o 28 de setembro de 2011.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Universidade de Múnic*** |

### Ligazóns externas

* Páxina oficial